**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2021. március….. | ……………………………..Zámodics Péter |
| ***gazdasági-pénzügyi*** | 2021. március….. | ……………………………...Zámodics Péter |
| ***jogi*** | 2021. március….. | ……………………………...dr. Taba Nikoletta |

|  |
| --- |
| **határozat-tervezet száma: 1 DB** |
| Határozat-tervezet tárgya:Beszámoló az önkormányzati adóhatóság 2020. évi tevékenységéről | Határozatot kapja:* Önkormányzati Iroda 2 db
* Pénzügyi Iroda 2 db
 |

**A Polgármester elé terjeszthető:**

 jegyző

**A döntés indokolása:**

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (3) bekezdés g) pontja szerint a települési önkormányzat képviselő-testülete a jegyző beszámoltatása útján ellenőrzi az adóztatást.

**Mór Városi Önkormányzat Képviselő-testületének**

**…/2021. (III. 26.) határozata**

**az önkormányzati adóhatóság 2020. évi tevékenységéről**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

**Az önkormányzati adóhatóság 2020. évi tevékenységéről szóló beszámolót elfogadom.**

 Fenyves Péter Dr. Taba Nikoletta

 polgármester jegyző

**BESZÁMOLÓ**

AZ ÖNKORMÁNYZATI ADÓHATÓSÁG 2020. ÉVI TEVÉKENYSÉGÉRŐL

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (3) bekezdés g) pontja szerint, a települési önkormányzat képviselő-testülete a jegyző beszámoltatása útján ellenőrzi az adóztatást.

Az adóigazgatási rendtartásról szóló 2017. évi CLI. törvény 22. § b) pontja alapján az önkormányzati adóhatóság az *önkormányzat jegyzője.*

A Móri Polgármesteri Hivatal Szervezeti és Működési Szabályzata alapján az önkormányzati adóhatósági feladatokat 2020. január 1. napjától 2020. február 28. napjáig a Költségvetési és Adóügyi Iroda szervezeti egységeként az Adócsoport, majd 2020. március 1. napjától az Adóiroda látta el.

Az Adócsoport **engedélyezett létszáma 2020. évben 4 fő adóügyi köztisztviselő,** az Adóiroda **engedélyezett létszáma** **2020. évben 4 fő adóügyi köztisztviselő** és **1 fő adóirodavezető.**

Az önkormányzati adóhatóság a helyi adók ügyintézése során az alábbi feladatokat látja el:

* iparűzési adóügyi feladatok
* magánszemély kommunális adójával kapcsolatos feladatok
* telekadóval kapcsolatos feladatok
* építményadóval kapcsolatos feladatok
* gépjárműadóval kapcsolatos feladatok
* idegenforgalmi adóval kapcsolatos feladatok
* talajterhelési díjjal kapcsolatos feladatok
* adó- és értékbizonyítvány kiállításával kapcsolatos feladatok
* idegen helyről kimutatott köztartozás behajtásával kapcsolatos feladatok
* adóigazolások kiadásával kapcsolatos feladatok
* jegyzői hatáskörbe tartozó méltányossági kérelmek ügyintézése
* beérkező számlakivonatok feldolgozása, könyvelése
* túlfizetés visszautalásával kapcsolatos kérelmek ügyintézése
* csoportos beszedési megbízások
* adózói törzsállomány karbantartása
* havi adatszolgáltatás a főkönyvi könyvelésnek
* időszaki zárások, egyeztetések az analitikus és főkönyvi nyilvántartásokkal
* az elektronikus ügyintézés, kártyás fizetés és számlavezető váltással kapcsolatos feladatok

Mór Városi Önkormányzat Képviselő-testülete **2020. január 1. napjától** kezdődő hatállyal, a telekadóról szóló 26/2019. (XI. 28.) önkormányzati rendelettel bevezette a **telekadót,** valamint a 37/2017. (XI. 30.) önkormányzati rendelet módosításával az épületek utáni **építményadót,** szintén **2020. január 1. hatállyal.**

Ezen két új adónem bevezetése 2019. év végén és 2020. év elején plusz feladatot jelentett az adóügyi ügyintézők számára. Az adótárgyak felderítése telekadóban szinte 100 %-os mértékű volt év végével bezárólag, az építményadóban még nem sikerült mindent megadóztatni, így 2021. évre az egyik fő célkitűzésünk az ellenőrzések/felderítések lefolytatása, hogy ezt az adónemet is teljes mértékben adókivetéssel lefedettnek mondhassuk.

2020. évre már kijelenthettük, hogy az elektronikus ügyintézési portált (E-Önkormányzat portál) használják az elektronikus ügyintézésre kötelezett ügyfelek. Az elektronikus ügyintézés és bizalmi szolgáltatások általános szabályairól szóló 2015. évi CCXXII. törvény 9. § (1) bekezdés a) és b) pontja alapján **2018. január 1. napjától** köteles a saját cégkapuján, egyéni vállalkozó esetén KÜNY tárhelyén (régi elnevezése: ügyfélkapun) keresztül történő elektronikus ügyintézésre az ügyfélként eljáró **gazdálkodó szervezet**, valamint az ügyfél jogi képviselője.

Ezen felül a természetes személyeknek is lehetőségük van az elektronikusan elérhető szolgáltatások igénybevételére, azaz adóegyenleg lekérdezésre, ügykövetésre és ügyindításra, bankkártyás fizetésre. A portálon közzétettük a formanyomtatványainkat, amelyek ügyfélkapus/cégkapus bejelentkezéssel nyújthatók be.

1.

**Tájékoztató adónemenként a főbb mutatószámokról**

**1) A magánszemély kommunális adóját** illetőenév elején kigyűjtöttük azon adóalanyokat, akik előző évben töltötték be 70. életévüket. A népesség-nyilvántartásban ellenőriztük a családi jogállásukat, és az egyedülálló adóalanyokat mentesítettük az adó megfizetése alól.

Mulasztási bírság kiszabására magánszemély kommunális adó bejelentés elmulasztása miatt 2020. évben nem került sor. Az érintett magánszemélyeket levélben hívtuk fel az adatbejelentési kötelezettségük teljesítésére.

Napi rendszerességgel az adatok ellenőrzéséhez különböző programokat használunk: FOKUSZ-MAP térkép, TAKARNET, „Földkönyv” adatállomány, Helyi Vizuál Regiszter.

Magánszemély kommunális adójában az adótárgyak száma **5 040** volt, ebből önkormányzati döntés alapján a mentes ingatlanok száma 819 (mentesség összege: 3 310 666 Ft). 2020. évi előírt magánszemély kommunális adója mentesség nélkül: **17 515 687 Ft.**

**2.) A gépjárműadó** **lajstrom** adatai szerint a Móron 2020. évben a **7 908 db** adóztatott gépjárművek közül

6 080 db személyszállító gépjármű

 154 db autóbusz

 671 db tehergépjármű

 85 db vontató

 404 db motorkerékpár

 514 db pótkocsi, utánfutó.

2020. évben az alábbiak szerint részesítettük adómentességben, illetve kedvezményben az érintett adózókat:

|  |  |
| --- | --- |
| **Megnevezése** | **gépjárművek****száma (db)** |
| költségvetési szerv | 11 |
| egyesület, alapítvány | 6 |
| helyi, helyközi tömegközlekedés |  29 |
| környezetkímélő gépkocsi | 9 |
| mozgáskorlátozott (saját jogán) | 49 |
| mozgáskorlátozottat szállító közeli hozzátartozó  | 20 |

A gépjárműadó átengedett központi adó, az előző években az adóbevétel 40 %-a az önkormányzat bevételét képezte. Magyarország 2020. évi központi költségvetésének a veszélyhelyzettel összefüggő eltérő szabályairól szóló 92/2020. (IV. 6.) Korm. rendelet 4. § (1) bekezdése szerint 2020. évben a teljes adóbevétel a központi költségvetést illette meg:

*„4. § (1) A Kvtv. 37. § (1) bekezdés a) pontjában meghatározottaktól eltérően a gépjárműadóról szóló törvény alapján a belföldi gépjárművek után a települési önkormányzatot az általa 2020. évben beszedett gépjárműadó nem illeti meg, az a XLVI. Járvány Elleni Védekezési Alap fejezet bevételét képezi.”*

**3.)** Az alábbi táblázat a 2020. évi **idegenforgalmi adóbevételekről (Ft)** nyújt tájékoztatást:

|  |  |  |
| --- | --- | --- |
| **Tartózkodási idő után**  | **Adóalap (db)** | **Adómegállapítás** |
| Vendégéjszakák | 16 112 | 5 639 200  |
| 18. év alatti mentesség |  2 101 |  735 350  |
| egyéb, Htv. szerinti mentesség | 2 459 |  860 650 |
| Htv. alapján adóköteles  | 11 552 | 4 043 200 |
| Fizetendő ifa | 11 552 | 4 043 200 |

A Gazdaságvédelmi Akcióterv keretében a koronavírus-járvány gazdasági hatásainak mérséklése érdekében szükséges adózási könnyítésekről szóló 140/2020. (IV. 21.) Korm. rendelet 5. §-a alapján 2020. április 26-tól 2020. december 31-ig terjedő időszakban eltöltött vendégéjszaka utáni idegenforgalmi adót az adó alanyának nem kellett megfizetnie, az adó beszedésére kötelezettnek nem kellett beszednie, befizetne, a megállapított, de be nem szedett adót azonban be kellett vallania az adóhatósághoz. Nem kellett bevallani a megállapított adót, ha annak összege nulla.

A Magyarország 2020. évi központi költségvetésről szóló 2019. évi LXXI. törvény 3. melléklet 10. Önkormányzati elszámolások i) pontja alapján az előirányzatból a települési önkormányzat vissza nem térítendő támogatást igényelhetett az illetékességi területén bevallott, de meg nem fizetett idegenforgalmi adó összegével egyező összegben.

**4.) Telekadó:**

**27 adózó** adatbejelentése alapján **14 620 250 Ft** összegű adó került előírásra 2020. évben, melyből esedékes volt év végéig 11 258 250 Ft.

**5.) Építményadó:**

**129 adózó** adatbejelentése alapján **329 448 034 Ft** összegű adó került előírásra épületek, építmények után. 2020 nyarán - a 2018. január 1-jén bevezetett - reklámhordozók utáni adó központilag kivezetésre került.

**6.)** A **helyi iparűzési adóalanyok** tevékenységük szerint lehetnek**:** Kata (kisadózó vállalkozások tételes adója) adóalanyok, ideiglenes jellegű tevékenységet végzők és állandó jellegű iparűzési tevékenységről adóbevallást benyújtók.

2020. évben a helyi iparűzési adóalanyok száma **1 015.**

2020. évben a **KATA** adóalanyok száma **254** volt.

**Adóelőleg-kiegészítésről** 2020. évben **nem nyújtottak be adóbevallást**, mivel jogszabály már nem kötelezte a vállalkozásokat a december 20-ig történő adóelőleg-kiegészítésre.

**8 db** adóbevallást nyújtottak be ideiglenes iparűzési tevékenységről.

2019. adóévről **900 db** adóbevallást nyújtottak be az állandó jelleggel végzett helyi iparűzési tevékenységről.

**123 vállalkozás** adott be 2019. adóévről záró adóbevallást.

A benyújtott bevallások közül nem az általános szabályok szerint határozta meg iparűzési adóalapját, hanem egyszerűsített adózási módot választott **199** adózó.

Közülük:

* EVA szerint adózó: 5 adózó
* 20 %-os költséghányaddal adózó: 153 adózó
* KIVA szerint adózó: 41 adózó

A 2019. évi HIPA bevallások alapján az adózók többsége csak Móron végzett tevékenységet, azaz az adó alapjának megosztására nem volt kötelezett. A több önkormányzat illetékességi területén iparűzési tevékenységet végző vállalkozások közül az adóalapjukat az alábbi módszerek szerint osztották meg:

* személyi jellegű ráfordítással arányos módon: 127 vállalkozás
* eszközértékkel arányos módon: 29 vállalkozás
* komplex módon 101 vállalkozás
* egyéb módon: 28 vállalkozás

**Összefoglaló adatok adónemenként**

|  |  |  |  |
| --- | --- | --- | --- |
| **Sorszám** | **Megnevezés** | **Adóalanyok száma** | **Bevallások/Kivetési iratok száma** |
| **Helyi adók:** |  |  |
| 1. | Építményadó | **129** | **297** |
| 2. | Telekadó | **27** | **49** |
| 3. | Magánszemély kommunális adója | **4043** | **5043** |
| 4. | Helyi iparűzési adó | **1015** | **1156** |
| 5. | Idegenforgalmi adó | **9** | **102** |
| **Központi adó:** |  |  |
| 5. | Gépjárműadó | **5609** | **7908** |
| **Egyéb adók:** |  |  |
| 6. | Eljárási illeték | **46** |  |
| 7. | Bírság és végrehajtási költség | **94** |  |
| 8. | Késedelmi pótlék | **4718** |  |
| **Adók módjára behajtandó köztartozások:** |  |  |
| 9. | Egyéb bevétel | **2** |  |
| 10. | Idegen bevétel | **54** |  |

**Az alábbi táblázat az adóbevételek alakulásáról tájékoztat (Ft-ban):**

|  |  |  |  |
| --- | --- | --- | --- |
| Megnevezés | 2018. | 2019. | 2020. |
| Építményadó | 2.016.000 | 2.610.720 | 329.078.346 |
| Telekadó | - | - | 11.318.750 |
| Magánszemély kommunális adója | 18.457.592 | 17.643.687 | 17.405.662 |
| Helyi iparűzési adó | **1.674.650.363** | **1.910.329.568** | **1.697.089.833** |
| Idegenforgalmi adó | 7.457.800 | 6.805.750 | 2.129.750 |
| Gépjárműadó 40 %-a (önkormányzati rész) | **50.920.885** | **49.778.716** | **-** |
| Gépjárműadó 60 %-a (állami rész) | 76.381.329 | 74.668.073 | 129.261.022100 % |
| Késedelmi pótlék | 291.429 | 3.122.167 | 1.625.792 |
| Bírság és vh. költség | 150.124 | 69.997 | 214.000 |

**Az alábbi táblázat az adóhátralékok év végi összegéről tájékoztat (Ft-ban):**

|  |  |  |  |
| --- | --- | --- | --- |
| Megnevezés | 2018. | 2019.  | 2020. |
| Építményadó | - | - | 161.877  |
| Telekadó | - | - | - |
| Magánszemély kommunális adója | 625.155 | 946.232 | 1.274.380  |
| Helyi iparűzési adó | 5.954.039 | 9.469.100 | 8.815.660 |
| Idegenforgalmi adó | 37.390 | 500.790 | 12.540 |
| Gépjárműadó | 1.882.237 | 4.431.135 | 5.455.322 |
| Késedelmi pótlék | 589.169 | 1.070.054 | 1.363.025 |
| Bírság és végrehajtási költség | 53.057 | 107.364 | 200.725 |

**III.**

**Tájékoztató az önkormányzati adóhatóság hatáskörébe tartozó**

**egyéb feladatokról**

**Adóigazolások kiállítása**

2020. évben ügyfelek kérésére **50 db adóigazolás** kiadására került sor. Az adóigazolások kiállítása mind a magánszemélyek, mind a jogi személyek, illetve egyéb szervezetek esetében illetékmentes.

**Adó- és értékbizonyítványok kiállítása**

**385 db adó- és értékbizonyítvány** kiállítására került sor az elmúlt évben. Az eljárások zöme illetékmentes volt pl. hagyatéki eljáráshoz, bírósági végrehajtó megkeresésére, gyámügyi eljáráshoz.

**Vagyoni bizonyítványok kiállítása**

2020. évben bírósági megkeresésre **2 esetben** került sor vagyoni bizonyítvány kiállítására.

**Egyéb ügyek**:

* **Az ingatlan-nyilvántartásból történő adatlekérdezés 77 helyrajzi számra** vonatkozóan történt a TAKARNET programból.
* Adatszolgáltatás a Magyar Államkincstár részére évente több alkalommal, előre meghatározott rend szerint.
* Napi rendszerességgel használtuk az OPTEN nyilvános cégadatait adatgyűjtéshez, illetve adatellenőrzéshez.
* Napi munkánk során a lakcím- és személyes adatok egyeztetése érdekében folyamatosan használtuk a helyi – móri – népesség-nyilvántartó rendszert.

**Összesített adatok a könyvelésből**

Az alábbi táblázat adónemenként tartalmazza a 2020. évi könyvelési, illetve pénzforgalmi tételeket:

|  |  |
| --- | --- |
| **Adónem** | **Könyvelési tételek száma** |
| Építményadó | **239** |
| Telekadó | **33** |
| Magánszemély kommunális adója |  **7 478** |
| Helyi iparűzési adó |  **1 664** |
| Idegenforgalmi adó | **30** |
| Gépjárműadó |  **10 904** |
| Eljárási illeték | **64** |
| Bírság és végrehajtási költség | **46** |
| Idegen bevétel | **5** |

A 2020. évben az ügyfelek kérelmére **93 esetben került sor túlfizetés kiutalására, illetve átvezetésére** az adózó másik számlájára.

Az elmúlt években nem volt jellemző a hatósági átvezetés (túlfizetés átvezetése más egyéb tartozásra), azonban 2020. évben **62 db** hatósági átvezetést hajtottunk végre. Ennek főképpen az volt az oka, hogy év vége felé készültünk a gépjármű adóztatási feladatok NAV felé történő átadására, a 2021. évi hatáskör/illetékesség miatti változás miatt. Így ami esetlegesen gépjárműadó adónemben túlfizetésként mutatkozott, azt az adózó egyéb más adónemben fennálló tartozására átvezettük hivatalból.

**Tájékoztató a méltányossági eljárásokról**

* 2020. évben **adóhátralék elengedésére** nem került sor.
* 2020. év során **12** **részletfizetési engedélyt** adtunk ki, jobbára társas vállalkozások részére
* 2020. év során **1** társas vállalkozás nyújtott be kérelmet az önkormányzathoz **az előírt adó összegének** **későbbi megfizetésére** vonatkozóan.
* 2020. évben **5 automatikus részletfizetési engedélyt adtunk ki egyéni vállalkozások és magánszemélyek** részére.
* A Gazdaságvédelmi Akcióterv keretében a koronavírus-járvány gazdasági hatásainak mérséklése érdekében szükséges adózási könnyítésekről szóló 140/2020. (IV. 21.) Korm. rendelet 12. §-a alapján az adóhatóság az adózónak és az adó megfizetésére kötelezett személynek (e § alkalmazásában a továbbiakban együtt: adózó) a veszélyhelyzet megszűnését követő harmincadik napig előterjesztett kérelmére az adóhatóságnál nyilvántartott, legfeljebb öt millió forint összegű adóra, egy alkalommal, legfeljebb hat havi pótlékmentes fizetési halasztást vagy legfeljebb tizenkét havi pótlékmentes részletfizetést engedélyezhetett, ha a kérelmező a kérelem benyújtásával egyidejűleg igazolta vagy valószínűsítette, hogy a fizetési nehézség a veszélyhelyzetre vezethető vissza, ezen eljárások illetékmentesek voltak, és a kérelem benyújtásától számított 15 napon belül el kellett bírálni azokat. E Korm. rendelet szerint **1 fizetési halasztási engedélyünk és 1 pótlékmentes részletfizetési engedélyünk** volt.

**Tájékoztató a végrehajtási eljárásokról**

Az önkormányzati adóhatóság fontos alapelve, hogy a végrehajtás megindítása előtt tájékoztassa az ügyfeleket az adóhátralékukról, lehetőséget teremtve ezzel az önkéntes teljesítésre.

Év közben rendszeresen ellenőrizzük a hátralékok alakulását, és ennek függvényében soron kívül kibocsátunk fizetési felhívást, majd szükség esetén megindítjuk a végrehajtási eljárást. A végrehajtási eljárások 2020. évben azonban a koronavírus-járvány miatt március 24-étől szüneteltek (az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során a végrehajtással kapcsolatban teendő intézkedésekről szóló 57/2020. (III. 23.) Korm. rendelet alapján) a már megindított eljárásokat fel kellett függeszteni. Ezen felfüggesztést a veszélyhelyzet végétől (2020. 06. 18.) számított 15 nap után feloldották, azonban a helyi iparűzési adó bevallások beadási határidejének kitolásával (05. 31. helyett 09. 30-ra) a befizetési határidő is későbbi időpontra esett, így érdemben november közepétől kezdtük meg a végrehajtásokat megindítani.

* **Fizetési felszólítások** száma 2020. évben **417** **db** volt.
* Kiadott **letiltási rendelvények** száma **20 db.**
* A számlavezető pénzintézethez **elektronikusan benyújtott hatósági átutalások (inkasszók) száma: 88 db.**

|  |  |
| --- | --- |
| **Adónem** | **Inkasszóra/letiltásra befolyt hátralék (Ft)** |
| Építményadó |  599 500 |
| Telekadó |  53 989 |
| Magánszemély kommunális adója | 58 000 |
| Helyi iparűzési adó | 5 466 257 |
| Gépjárműadó | 1 063 661 |
| Késedelmi pótlék | 166 668 |
| Bírság | 180 000  |
| Idegen bevételek | 69 791 |
| Összesen | **7 657 866** |

**Iktatás**

Az Adócsoport/Adóiroda dolgozói - az ügyiratok magas számára való tekintettel - a központi iktató igénybevétel nélkül, saját maguk végezték az ügyiratok iktatását. 2020. évben összesen **10 977 db főszámos ügyirat,** valamint **15 722 db alszámos ügyirat** került iktatásra.

**Adószámla kivonatok (értesítők) küldése**

Évente két alkalommal értesítjük ügyfeleinket az adófizetési kötelezettségükről. A tárgyévi adók esedékessége március 15. és szeptember 15.

2020. februárban **6 739 db,** 2020. augusztusban **7 095 db** értesítő kiküldésére került sor.

2020 június elején **89 adózó** építményadó és telekadó fizetési kötelezettségéről küldtünk ki soron kívül értesítőt.